 Waxa si gaar dadaal u sameeyey dowladdaha Sweden iyo Ingriisku oo wixii ka dambeeyey shirkii Safari Park oo ay dhaqaalaha ku baxay labadaas dowladdood bixiyeen saameyn lixaad leh ku yeeshay arrimaha shirka, wakiiladda labadaas dowladood iyo Maraykan oo barataarayey waxaa ay sameeyeen dadaal xooggan oo ismari waaga lagu hakanayey, dadaaladaasi waxaa ay keeneen in madaxweyne Cabdullaahi Yuusuf, ictiraafo hawlaha ka socda magaalada Muqdisho inay yihiin kuwo Qaran uuna ku bogaadiyo Wasiiradda iyo Xildhibanaada garwadeenka ka ah hawlahaas, balse Madaxweynuhu waxaa uu daba dhigay codsi ah inay dib ugu soo laabtaan magaalada Nairobi si ay uga qeyb qaataan fadhiyada baarlamaanka ee lagu goaaminayo dib ugu noqoshada dowladda ee gudaha Soomaaliya. 